b'\n_START_ARTICLE_\nMar\xc3\xada Eugenia Ib\xc3\xa1\xc3\xb1ez Calle\n_START_SECTION_\nTraject\xc3\xb2ria\n_START_PARAGRAPH_\nLlicenciada en Hist\xc3\xb2ria Contempor\xc3\xa0nia i graduada en Periodisme a l\'Escola de l\'Esgl\xc3\xa9sia de Barcelona. Va comen\xc3\xa7ar la seva traject\xc3\xb2ria professional formant part del primer equip de redacci\xc3\xb3 del Diario Femenino en 1968. El 1973 es va incorporar a Mundo Diario, a la secci\xc3\xb3 de Barcelona sobre "informaci\xc3\xb3 de barris". En Mundo Diario va arribar a ser sotsdirectora. En 1977 va ser vocal de la primera junta directiva de l\'Associaci\xc3\xb3 de la Premsa de Barcelona. El 1980, despr\xc3\xa9s de la crisi del Grupo Mundo, va treballar a Hoja del Lunes i en 1982 es va incorporar a El Peri\xc3\xb3dico de Catalunya on es va jubilar el 2006._NEWLINE_Durant anys va treballar en la informaci\xc3\xb3 local, destacant el seu treball de proximitat als barris donant veu al moviment ciutad\xc3\xa0 i als l\xc3\xadders ve\xc3\xafnals de la ciutat de Barcelona, tasca per la qual va rebre un homenatge l\'any 2000. Tamb\xc3\xa9 ha destacat pel seu periodisme amb visi\xc3\xb3 de g\xc3\xa8nere sent membre de l\'Associaci\xc3\xb3 de Dones Periodistes de Catalunya des dels seus inicis en 1992. Tamb\xc3\xa9 va ser col\xc2\xb7laboradora de la revista "Dones" (2000-2009) i del digital donesdigital.cat.'